钦定古今图书集成/明伦汇编/氏族典/第081卷 > 吴世忠
## 钦定古今图书集成/明伦汇编/氏族典/第081卷 > 吴世忠

按《明外史吴世忠传》：“世忠，字懋贞，金谿人。弘治三年
进士。授兵科给事中，再迁吏科左给事中，擢湖广参
议。坐事降山东佥事，旋召为光禄少卿，改尚宝卿。正
德六年，刘瑾败，言官劾世忠尝请清核屯田，助瑾为
虐，世忠故方鲠，朝议宽之，得免。再迁大理少卿。八年，
擢右佥都御史，巡抚延绥。寇在河套，逐之失利，乃引”
疾归。